12. ΝΟΜΟΘΕΤΙΚΟΝ ΔΙΑΤΑΓΜΑ της 10/12 Μαρ. 1926 Περί εκτυπώσεως εν τω εθνικώ τυπογραφείω ανεκδότων συγγραμμάτων αποβιωσάντων συγγραφέων. Άρθρ.1.-Επιτρέπεται η εν τω εθνικώ τυπογραφείω εκτύπωσις ανεκδότων φιλολογικών ή άλλων εκλεκτών συγγραμμάτων, καταλειφθέντων υπό αποβιωσάντων ελλήνων συγγραφέων, μετά γνωμοδότησιν ειδικής επιτροπής, οριζομένης υπό του επί των Εκκλησιαστικών και της Δημοσίας Εκπαιδεύσεως υπουργού, και απόφασιν του υπουργικού συμβουλίου. Οι όροι της εκτυπώσεως, τα των πληρωτέων εις τους κληρονόμους συγγραφικών δικαιωμάτων, η τιμή της διαθέσεως και πάσα άλλη λεπτομέρεια αναγκαιούσα δια την εκτέλεσιν του παρόντος άρθρου καθορισθήσονται δια Δ/των, προτάσει των επί των Εκκλησιαστικών και της Δημοσίας Εκπαιδεύσεως και των Οικονομικών υπουργών. Άρθρ.2.-Νομοθετικαί συλλογαί και σχέδια κωδικοποιήσεων εκτυπούνται υπό των υπουργείων εν τω εθνικώ τυπογραφείω, εντολή του αρμοδίου υπουργού και εφ’ όσον κατηρτίσθησαν υπό επιτροπής ειδικώς προς τούτο υπ’ αυτού ορισθείσης, ης δέον να μετέχη και ο νομικός σύμβουλος του οικείου υπουργείου και εις των καθηγητών της νομικής σχολής του εν Αθήναις πανεπιστημίου υπό ταύτης εκάστοτε οριζόμενος. Άρθρ.3.-Απαγορεύεται η εν τω εθνικώ τυπογραφείω εκτύπωσις σχεδίων των Δ/των, των Ν.Δ/των. Άρθρ.4.-Εις τους ημετέρους επί των Οικονομικών και των Εκκλησιαστικών και της Δημοσίας Εκπαιδεύσεως υπουργούς ανατίθεμεν την δημοσίευσιν και εκτέλεσιν του παρόντος, ούτινος η ισχύς άρχεται από της εν τη Εφημερίδι της Κυβερνήσεως δημοσιεύσεώς του. Σελ. 126(α) Τεύχος 700-Σελ. 50 24.Α.ι.12 Εθνικό Τυπογραφείο 